થોડા સમય પહેલા પાસ દ્વારા મેરેજ નોંધણી કાયદામાં સુધારો કરવાની માગ કરાયા બાદ હવે એસપીજી દ્વારા પણ પાટીદાર યુવતીઓ આંતરજ્ઞાતિય લગ્ન ન કરે તેવી અપીલ કરવામાં આવી હતી. એસપીજીના અધ્યક્ષ લાલજી પટેલ દ્વારા કોઇપણ ભોગે અન્ય સમાજમાં લગ્ન કરતી પાટીદાર યુવતીઓને રોકવાની જાહેરાત કરવામાં આવી છે .લાલજી પટેલના મતે પાટીદાર યુવતીઓ અન્ય જ્ઞાતિમાં લગ્ન કરે છે તેથી જ્ઞાતિના યુવકો માટે યુવતીઓનું પ્રમાણ ઓછું થતું જાય છે. લાલજી પટેલે પાટીદાર સમાજમાં દર હજાર યુવાનોએ ૫૦૦ જ યુવતીઓ હોવાનું જણાવ્યું હતું.